Ebba Busch

Ebba-Elisabeth Busch  ( , dahulunya Busch Thor ; lahir 11 Februari 1987) ialah seorang ahli politik Sweden. Beliau kini yangberkhidmat sebagai Timbalan Perdana Menteri Sweden, Menteri Tenaga, serta Menteri Perdagangan dan Industri sejak 2022.  Beliau juga merupakan pengerusi parti Demokrat Kristian sejak 2015.

Sebagai seorang konservatif, beliau mengkritik multikulturalisme di Sweden,  serta menyokong langkah kontroversi untuk memindahkan kedutaan Sweden di Israel dari Tel Aviv ke Baitulmaqdis.   Beliau juga berpendapat  bahawa keahlian Turki dalam EU harus ditolak. 

Pada Mac 2021, Busch terlibat dalam siasatan jenayah atas fitnah, di mana Busch mengaku bersalah atas tuduhan fitnah berat, mengakibatkan beliau didenda SEK 60,000. 

 Kehidupan awal dan pendidikan 
Busch dilahirkan pada 11 Februari 1987 di Uppsala, Sweden.  Dilahirkan kepada ibu yang berketurunan Sweden dan bapa yang berketurunan Norway, beliau mengenal pasti dirinya sebagai orang Norway dan Sweden.  Membesar di Gunsta, berhampiran Uppsala, beliau merupakan pelajar di sekolah rendah Christian Word of Life . Beliau kemudiannya mengikuti Program Diploma IB di Katedralskolan di Uppsala, dan pengajian keamanan dan konflik di Universiti Uppsala . 

 Kehidupan peribadi 
Pada tahun 2013, Ebba Busch berkahwin dengan pemain bola sepak IK Sirius, Niklas Thor .  Dia mempunyai seorang anak lelaki, Birger, yang lahir pada Mei 2015  dan seorang anak perempuan, Elise, yang lahir pada Februari 2017.  Pada 5 Disember 2019, Busch mengumumkan di akaun Instagramnya bahawa dia dan suaminya telah memfailkan perceraian . 

Busch ialah ahli Gereja Sweden . 

 Rujukan 

Kategori:Orang hidup
Kategori:Kelahiran 1987
Kategori:Rencana yang mengandungi teks bahasa Sweden
Kategori:Ahli Politik
Kategori:Ahli Politik Sweden
Kategori:Ahli Politik Perempuan